title: Komission täytäntöönpanoasetus (EU) 2017/648, annettu 5 päivänä huhtikuuta 2017, lopullisen polkumyyntitullin käyttöönotosta Kiinan kansantasavallasta peräisin olevan okoumé-ristivanerin tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena

text:
                  6.4.2017

                  FI

                  Euroopan unionin virallinen lehti

                  L 92/48

            KOMISSION TÄYTÄNTÖÖNPANOASETUS (EU) 2017/648,
      annettu 5 päivänä huhtikuuta 2017,
      lopullisen polkumyyntitullin käyttöönotosta Kiinan kansantasavallasta peräisin olevan okoumé-ristivanerin tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 11 artiklan 2 kohdan,
      sekä katsoo seuraavaa:
      A.   MENETTELY

      1.   Voimassa olevat toimenpiteet

                  (1)

                  Neuvosto otti polkumyyntitutkimuksen, jäljempänä ’alkuperäinen tutkimus’, jälkeen asetuksella (EY) N:o 1942/2004 (2) käyttöön lopullisen polkumyyntitullin Kiinan kansantasavallasta, jäljempänä ’Kiina’ tai ’asianomainen maa’, peräisin olevan okoumé-ristivanerin tuonnissa. Toimenpiteet toteutettiin arvotullina, joka vahvistettiin neljän tuottajan osalta 6,5–23,5 prosentiksi ja kaikkien muiden tuottajien osalta 66,7 prosentiksi. Toimenpiteiden voimassaolon päättymistä koskevan tarkastelun seurauksena nämä toimenpiteet pidettiin voimassa neuvoston täytäntöönpanoasetuksella (EU) N:o 82/2011 (3), jäljempänä ’edellinen tarkastelu’.

            2.   Toimenpiteiden voimassaolon päättymistä koskeva tarkastelupyyntö

                  (2)

                  Voimassa olevien polkumyyntitoimenpiteiden voimassaolon lähestyvää päättymistä koskevan ilmoituksen (4) julkaisemisen jälkeen komissiota pyydettiin panemaan vireille neuvoston asetuksen (EY) N:o 1225/2009 11 artiklan 2 kohdan mukainen Kiinaan sovellettavien toimenpiteiden voimassaolon päättymistä koskeva tarkastelu (5), jäljempänä ’toimenpiteiden voimassaolon päättymistä koskeva tarkastelupyyntö’ tai ’pyyntö’.

                  (3)

                  Pyynnön esitti 22 päivänä lokakuuta 2015 European Panel Federation, jäljempänä ’pyynnön esittäjä’, sellaisten tuottajien puolesta, joiden osuus okoumé-ristivanerin kokonaistuotannosta unionissa on yli 25 prosenttia. Pyyntö perustuu siihen, että toimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuvan vahingon toistumiseen.

            3.   Toimenpiteiden voimassaolon päättymistä koskevan tarkastelun vireillepano

                  (4)

                  Kun komissio oli todennut perusasetuksen 15 artiklan 1 kohdalla perustettua komiteaa kuultuaan, että oli olemassa riittävä näyttö toimenpiteiden voimassaolon päättymistä koskevan tarkastelun panemiseksi vireille, se ilmoitti 29 päivänä tammikuuta 2016 asetuksen (EY) N:o 1225/2009 11 artiklan 2 kohdan mukaisen tarkastelun vireillepanosta julkaisemalla asiaa koskevan ilmoituksen (6), jäljempänä ’vireillepanoilmoitus’, Euroopan unionin virallisessa lehdessä.

            4.   Tutkimus

      4.1   Tarkastelua koskeva tutkimusajanjakso ja tarkastelujakso

                  (5)

                  Polkumyynnin ja vahingon jatkumisen tai toistumisen todennäköisyyttä koskeva tutkimus käsitti 1 päivän tammikuuta 2015 ja 31 päivän joulukuuta 2015 välisen ajanjakson, jäljempänä ’tarkastelua koskeva tutkimusajanjakso’. Vahingon jatkumisen tai toistumisen todennäköisyyden arvioinnin kannalta merkittäviä suuntauksia tarkasteltiin kaudella, joka ulottui 1 päivästä tammikuuta 2012 tarkastelua koskevan tutkimusajanjakson loppuun, jäljempänä ’tarkastelujakso’.

            4.2   Tutkimuksen osapuolet

                  (6)

                  Komissio ilmoitti toimenpiteiden voimassaolon päättymistä koskevan tarkastelun vireillepanosta virallisesti pyynnön esittäjälle, muille tiedossa oleville unionin tuottajille, vientiä harjoittaville tuottajille Kiinassa, niille tuojille ja käyttäjille, joita asian tiedettiin koskevan, sekä Kiinan viranomaisille.

                  (7)

                  Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi vireillepanoilmoituksessa asetetussa määräajassa.

            4.3   Otanta

                  (8)

                  Komissio ilmoitti vireillepanoilmoituksessa, että se saattaa soveltaa asianomaisiin osapuoliin otantaa perusasetuksen 17 artiklan mukaisesti.

            4.3.1   Kiinassa toimivia vientiä harjoittavia tuottajia koskeva otanta

                  (9)

                  Koska Kiinassa toimii ilmeisen paljon vientiä harjoittavia tuottajia, vireillepanoilmoituksessa esitettiin otannan käyttöä.

                  (10)

                  Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi kaikkia tiedossa olevia Kiinassa toimivia vientiä harjoittavia tuottajia toimittamaan vireillepanoilmoituksessa mainitut tiedot. Lisäksi komissio pyysi Kiinan kansantasavallan Euroopan unionissa olevaa edustustoa ilmoittamaan muista mahdollisista vientiä harjoittavista tuottajista, jotka saattaisivat olla kiinnostuneita osallistumaan tutkimukseen, ja/tai ottamaan yhteyttä niihin.

                  (11)

                  Koska vain kaksi kiinalaista yritystä ilmoittautui, otanta ei ollut tarpeen.

            4.3.2   Unionin tuottajia koskeva otanta

                  (12)

                  Komissio ilmoitti vireillepanoilmoituksessa, että se oli valinnut alustavasti otoksen unionin tuottajista. Komissio valitsi perusasetuksen 17 artiklan 1 kohdan mukaisesti otoksen käyttäen perusteena suurinta edustavaa tuotantomäärää. Lisäksi se otti huomioon myyntimäärän ja maantieteellisen jakauman. Otokseen valittiin viisi unionin tuottajaa. Otokseen valittujen unionin tuottajien osuus unionin kokonaistuotannosta tarkastelua koskevalla tutkimusajanjaksolla oli noin 74 prosenttia. Komissio kehotti asianomaisia osapuolia esittämään huomautuksia alustavasta otoksesta. Asetetussa määräajassa ei saatu huomautuksia, joten alustava otos vahvistettiin. Otoksen katsotaan edustavan unionin tuotannonalaa.

            4.3.3   Etuyhteydettömien tuojien otanta, kyselylomakkeet ja yhteistyö

                  (13)

                  Päättääkseen otannan tarpeellisuudesta ja valitakseen tarvittaessa otoksen komissio pyysi kaikkia etuyhteydettömiä tuojia toimittamaan vireillepanoilmoituksessa mainitut tiedot.

                  (14)

                  Vireillepanovaiheessa otettiin yhteyttä noin kolmeenkymmeneenviiteen tiedossa olevaan mahdolliseen tuojaan/käyttäjään, ja niitä pyydettiin selittämään toimintaansa ja täyttämään tarvittaessa vireillepanoilmoituksen liitteenä oleva etuyhteydettömiä tuojia koskeva otantalomake.

                  (15)

                  Kolmetoista tuojaa toimitti täytetyn otantalomakkeen. Ne kaikki ilmoittivat, että ne eivät tuoneet okoumé-ristivaneria Kiinasta. Tämän perusteella otantaa ei pidetty perusteltuna.

            4.4   Kyselylomakkeet ja tarkastuskäynnit

                  (16)

                  Komissio pyysi ja tarkisti kaikki tarpeellisiksi katsomansa tiedot sen määrittämiseksi, onko polkumyynnin ja vahingon jatkuminen tai toistuminen todennäköistä ja mikä on unionin edun mukaista.

                  (17)

                  Komissio lähetti vientiä harjoittaville tuottajille tarkoitetut kyselylomakkeet kahdelle (11) kappaleessa mainitulle kiinalaiselle yritykselle, kahdelletoista tiedossa olevalle tuottajalle mahdollisissa vertailumaissa (Gabon, Marokko, Sveitsi ja Turkki) ja viidelle otokseen valitulle unionin tuottajalle.

                  (18)

                  Ainoastaan yksi kiinalainen yritys vastasi kyselyyn osittain. Täydelliset kyselyvastaukset saatiin kahdelta gabonilaiselta tuottajalta, yhdeltä marokkolaiselta tuottajalta ja viideltä otokseen valitulta unionin tuottajalta.

                  (19)

                  Komissio teki tarkastuskäyntejä seuraavien yritysten toimitiloihin:

                              a)

                              Unionin tuottajat:

                                          —

                                          F.A. MOURIKIS SA (Kreikka)

                                          —

                                          GARNICA PLYWOOD SA (Espanja)

                                          —

                                          JEAN THÉBAULT SAS (Ranska)

                                          —

                                          JOUBERT LES ELIOTS SAS (Ranska)

                                          —

                                          JOUBERT SAINT-JEAN-D'ANGÉLY SAS (Ranska).

                              b)

                              Tuottaja markkinatalousmaassa

                                          —

                                          CEMA BOIS DE L'ATLAS (Marokko)

            4.5   Ilmoittaminen osapuolille

                  (20)

                  Komissio ilmoitti 13 päivänä helmikuuta kaikille asianomaisille osapuolille niistä olennaisista tosiasioista ja huomioista, joiden perusteella se aikoo ehdottaa voimassa olevien polkumyyntitoimenpiteiden soveltamisen jatkamista, ja kehotti kaikkia asianomaisia osapuolia esittämään huomautuksia. Huomautuksia ei esitetty.

            B.   TARKASTELTAVANA OLEVA TUOTE JA SAMANKALTAINEN TUOTE

      1.   Tarkasteltavana oleva tuote

                  (21)

                  Tarkasteltavana oleva tuote on sama kuin alkuperäisessä tutkimuksessa, ja se määritellään seuraavasti: Kiinasta peräisin olevaa, tällä hetkellä CN-koodiin ex 4412 31 10 (Taric-koodi 4412311010) kuuluvaa okoumé-ristivaneria, joka koostuu yksinomaan enintään 6 mm:n paksuisista puuviiluista ja jonka pintaviiluista ainakin yksi on okouméa ja jota ei ole pinnoitettu jotakin muuta materiaalia olevalla pysyvällä kalvolla. Tarkasteltavana olevaa tuotetta käytetään moniin erilaisiin tarkoituksiin. Rakennusteollisuudessa sitä käytetään ulkosovelluksiin kuten verhoukseen, muottilevyihin, sokkeleihin ja kaiteisiin sekä jokirantojen päällystämiseen. Sitä käytetään myös koristeellisempiin tarkoituksiin kuten maantieliikenteessä henkilöautoihin, linja-autoihin, asuntovaunuihin ja matkailuautoihin, meriliikenteessä kilpa- ja huvialuksiin sekä huonekalujen ja ovien valmistuksessa.

                  (22)

                  Okoumé-ristivaneria on kahta päätyyppiä, joista toinen on kokonaan okouméa, jäljempänä ’täysokoumé’, ja toisessa ainakin yksi pintaviiluista on okouméa ja loput viilut muuta puuta, jäljempänä ’pintaviiluokoumé’, jälkimmäisestä voidaan myös käyttää nimitystä ’yhdistelmä-’ tai ’kaksois-’. Nämä okoumé-ristivanerin päätyypit ovat ulkonäöltään samanlaisia. Mekaanisissa ominaisuuksissa olevista eroavaisuuksista huolimatta niillä molemmilla on samanlaiset fyysiset ja tekniset perusominaisuudet ja niitä molempia käytetään samoihin perustarkoituksiin.

            2.   Samankaltainen tuote

                  (23)

                  Tutkimuksessa kävi ilmi, että seuraavilla tuotteilla on samat fyysiset ja tekniset ominaisuudet ja samat peruskäyttötarkoitukset:

                              —

                              tarkasteltavana oleva tuote;

                              —

                              unionin tuotannonalan unionissa tuottama ja myymä tuote.

                  (24)

                  Komission päätelmänä oli, että kyseiset tuotteet ovat perusasetuksen 1 artiklan 4 kohdassa tarkoitettuja samankaltaisia tuotteita.

            C.   POLKUMYYNNIN JATKUMISEN TAI TOISTUMISEN TODENNÄKÖISYYS

      1.   Alustavat huomautukset

                  (25)

                  Perusasetuksen 11 artiklan 2 kohdan mukaisesti tutkittiin, johtaisiko toimenpiteiden voimassaolon päättyminen todennäköisesti polkumyynnin jatkumiseen tai toistumiseen.

                  (26)

                  Kuten (18) kappaleessa mainitaan, ainoastaan yksi kiinalainen yritys vastasi kyselyyn osittain. Kyseinen yritys totesi, ettei se ole valmistanut tai myynyt okoumé-ristivaneria tarkastelujakson aikana.

                  (27)

                  Koska muut kiinalaiset tuottajat eivät toimineet yhteistyössä, komissio ilmoitti Kiinan viranomaisille, että perusasetuksen 18 artiklan mukaisesti saatetaan turvautua käytettävissä oleviin tietoihin. Komissio ei saanut Kiinan viranomaisilta mitään huomautuksia tai pyyntöä kuulemismenettelystä vastaavan neuvonantajan käytöstä.

                  (28)

                  Tämän perusteella perusasetuksen 18 artiklan 1 kohdan mukaisesti jäljempänä esitettävät päätelmät polkumyynnin jatkumisen tai toistumisen todennäköisyydestä perustuivat käytettävissä oleviin tietoihin ja erityisesti seuraaviin:

                              i)

                              toimenpiteiden voimassaolon päättymistä koskevaan tarkastelupyyntöön sisältyvät tiedot

                              ii)

                              Eurostatin tilastot ja jäsenvaltioiden perusasetuksen 14 artiklan 6 kohdan mukaisesti keräämät tiedot, jäljempänä ’14 artiklan 6 kohdan mukainen tietokanta’

                              iii)

                              YK:n elintarvike- ja maatalousjärjestön, jäljempänä ’FAO’, julkisesti saatavilla olevat tilastot.

                        Kiinan vientitilastotietokantaa ei voitu käyttää, koska sen koodausrakenne ei ole tarpeeksi tarkka hyödyllisen tiedon saamiseksi.

                  (29)

                  Eurostatin tietojen ja 14 artiklan 6 kohdan mukaisen tietokannan mukaan tarkasteltavana olevaa tuotetta ei tuotu Kiinasta tarkastelua koskevalla tutkimusajanjaksolla. Näin ollen polkumyyntiä ei voitu todeta tällä ajanjaksolla unionin markkinoilla.

                  (30)

                  Polkumyyntilaskelmat tehtiin polkumyynnin toistumisen todennäköisyyden pohjalta.

            2.   Tuonnin kehitys siinä tapauksessa, että toimenpiteet kumotaan

                  (31)

                  Jotta voitiin arvioida polkumyynnin toistumisen todennäköisyys siinä tapauksessa, että toimenpiteet kumotaan, analysoitiin seuraavia tekijöitä: i) mahdollisen polkumyynnin tasot unionin markkinoilla ja muissa kolmansissa maissa, ii) Kiinan tuotanto ja tuotantokapasiteetti ja iii) unionin markkinoiden houkuttelevuus.

                  (32)

                  Perusasetuksen 18 artiklan mukaisesti jäljempänä esitettävät päätelmät polkumyynnin toistumisen todennäköisyydestä perustuivat käytettävissä oleviin tietoihin eli (28) kappaleessa mainittuihin lähteisiin.

            i)
            Mahdollisen polkumyynnin tasot unionin markkinoilla ja muissa kolmansissa maissa

         Vertailumaa

                  (33)

                  Neljälle vientiä harjoittavalle tuottajalle myönnettiin markkinatalouskohtelu alkuperäisessä tutkimuksessa. Jäljellä olevien vientiä harjoittavien tuottajien osalta normaaliarvo määritetään perusasetuksen 2 artiklan 7 kohdan a alakohdan mukaisesti kolmannessa maassa, joka on markkinatalousmaa, käytettävän hinnan tai laskennallisen arvon perusteella. Tästä syystä oli valittava markkinataloutta toteuttava kolmas maa, jäljempänä ’vertailumaa’.

                  (34)

                  Turkki valittiin vertailumaaksi alkuperäisessä tutkimuksessa ja edellisessä tarkastelussa. Komissio ehdotti tätä tarkastelua koskevassa vireillepanoilmoituksessa Turkin käyttämistä vertailumaana.

                  (35)

                  Komissio hankki tietoja okoumé-ristivanerin tuottajista muissa mahdollisissa vertailumaissa ja otti yhteyttä okoumé-ristivanerin tiedossa oleviin tuottajiin Gabonissa, Marokossa ja Sveitsissä ja pyysi niitä toimittamaan tarvittavat tiedot.

                  (36)

                  Kaksi gabonilaista tuottajaa ja yksi marokkolainen tuottaja ilmoittautuivat ja toimittivat pyydetyt tiedot. Yksikään turkkilainen tuottaja ei toiminut yhteistyössä.

                  (37)

                  Gabonia ei pidetty sopivana vertailumaana, koska paikallisilla okoumé-ristivanerin tuottajilla oli selvä suhteellinen etu, koska ne hyötyivät huomattavasti alhaisemmista raaka-aineiden tuotantokustannuksista (7), Gabonissa kotimarkkinoilla myytäväksi valmistettu tuote näyttää olevan heikkolaatuinen, kotimarkkinat ovat pienet eikä niille tuoda okoumé-ristivaneria ja tuontitulli on 30 prosenttia.

                  (38)

                  Marokkoa pidettiin sopivana vertailumaana sen korkeista tuontitulleista huolimatta, koska se toi huomattavia määriä samankaltaista tuotetta ja tuonti kilpaili kotimaassa tuotetun tuotteen kanssa.

                  (39)

                  Asianomaisia osapuolia pyydettiin esittämään huomautuksia valinnasta. Huomautuksia ei esitetty.

         Normaaliarvo

      —   Vientiä harjoittavat tuottajat, joille myönnettiin markkinatalouskohtelu alkuperäisessä tutkimuksessa

                  (40)

                  Kuten (33) kappaleessa mainitaan, neljälle vientiä harjoittavalle tuottajalle myönnettiin markkinatalouskohtelu alkuperäisessä tutkimuksessa. Yhteistyöstä kieltäytymisen vuoksi normaaliarvo määritettiin näiden vientiä harjoittavien tuottajien osalta perusasetuksen 18 artiklan mukaisesti käytettävissä olevien tietojen eli toimenpiteiden voimassaolon päättymistä koskevassa tarkastelupyynnössä esitetyn arvion pohjalta.

            —   Vientiä harjoittavat tuottajat, joille ei myönnetty markkinatalouskohtelua alkuperäisessä tutkimuksessa

                  (41)

                  Yksi marokkolainen tuottaja toimi yhteistyössä ja toimitti vastauksen kyselylomakkeeseen. Perusasetuksen 2 artiklan 7 kohdan a alakohdan mukaisesti normaaliarvo määritettiin kyseisen tuottajan toimitiloissa tarkastettujen tietojen perusteella jäljempänä esitettävällä tavalla.

                  (42)

                  Normaaliarvo määritettiin kummallekin (22) kappaleessa kuvatulle tuotteen päälajille.

                  (43)

                  Tällöin selvitettiin, voidaanko samankaltaisen tuotteen kotimarkkinamyynnin katsoa tapahtuneen perusasetuksen 2 artiklan 4 kohdan mukaisesti tavanomaisessa kaupankäynnissä. Tämä tehtiin määrittämällä, kuinka suuri osuus samankaltaisen tuotteen marokkolaisten markkinoiden riippumattomille asiakkaille suuntautuneesta kotimarkkinamyynnistä oli ollut kannattavaa tarkastelua koskevalla tutkimusajanjaksolla.

                  (44)

                  Samankaltaisen tuotteen kannattavan myynnin määrä oli alle 80 prosenttia kokonaismyynnin määrästä, joten normaaliarvon perusteena käytettiin tosiasiallista kotimarkkinahintaa, joka laskettiin määrittämällä yksinomaan kannattavan myynnin painotettu keskiarvo.

         Vientihinta

                  (45)

                  Kuten (28) kappaleessa mainitaan, vientihinta perustui kiinalaisten tuottajien yhteistyöstä kieltäytymisen vuoksi käytettävissä oleviin tietoihin perusasetuksen 18 artiklan mukaisesti eli toimenpiteiden voimassaolon päättymistä koskevassa tarkastelupyynnössä esitettyihin tietoihin. Erityisesti voidaan todeta, että kummankin (22) kappaleessa kuvatun tuotteen päälajin vientihinta perustui yli kymmeneen unionin markkinoille ja muihin kolmansiin maihin (eli Bosnia ja Hertsegovinaan, Sveitsiin, Turkkiin, Persianlahden valtioihin ja Norjaan) tehtyyn kaupalliseen tarjoukseen, jotka oli esitetty sähköpostitse tai jotka olivat saatavilla julkisina kaupallisina tarjouksina kiinalaisilla eri verkkosivustoilla tarkastelua koskevan tutkimusajanjakson aikana, kuten toimenpiteiden voimassaolon päättymistä koskevasta tarkastelupyynnöstä ilmenee. Kaupallisissa tarjouksissa esitetyt hinnat olivat 313–540 euroa/m3 (CIF). Nämä hinnat olivat samalla tasolla kuin Eurostatin raportoimat ja 14 artiklan 6 kohdan mukaisesta tietokannasta saadut Kiinasta tulevan okoumé-ristivanerin hinnat tarkastelua koskevan tutkimusajanjakson jälkeen (vuoden 2016 kolmas neljännes). Vaikka kyseiset määrät olivat vähäisiä, tämä hintataso vahvistaa näiden kaupallisten tarjousten edustavuuden, ja niitä voidaan käyttää viitteenä kiinalaisen okoumé-ristivanerin mahdollisista vientihinnoista.

         Vertailu

                  (46)

                  Komissio vertasi normaaliarvoa ja edellä vahvistettua vientihintaa noudettuna lähettäjältä -tasolla (22) kappaleessa kuvattua tuotelajia kohti. Jos se oli tarpeen tasapuolisen vertailun varmistamiseksi, vientihintaa ja normaaliarvoa oikaistiin hintoihin ja hintojen vertailukelpoisuuteen vaikuttavien erojen huomioon ottamiseksi perusasetuksen 2 artiklan 10 kohdan mukaisesti. Oikaisuja tehtiin kuljetuskustannusten (kotimaassa ja merirahti) osalta käytettävissä olevien tietojen perusteella perusasetuksen 18 artiklan mukaisesti eli toimenpiteiden voimassaolon päättymistä koskevassa tarkastelupyynnössä esitettyjen tietojen pohjalta.

         Polkumyyntimarginaali

                  (47)

                  Komissio vertasi painotettua keskimääräistä normaaliarvoa ja edellä tarkoitettua tuotelajikohtaista painotettua keskimääräistä vientihintaa keskenään perusasetuksen 2 artiklan 11 ja 12 kohdan mukaisesti.

            —   Vientiä harjoittavat tuottajat, joille myönnettiin markkinatalouskohtelu alkuperäisessä tutkimuksessa

                  (48)

                  Painotettu keskimääräinen polkumyyntimarginaali – ilmaistuna prosentteina CIF-hinnasta (kulut, vakuutus ja rahti maksettuina) unionin rajalla tullaamattomana – on tämän pohjalta yli 45 prosenttia niin unionin markkinoilla kuin muissa kolmansissa maissa.

            —   Vientiä harjoittavat tuottajat, joille ei myönnetty markkinatalouskohtelua alkuperäisessä tutkimuksessa

                  (49)

                  Painotettu keskimääräinen polkumyyntimarginaali – ilmaistuna prosentteina CIF-hinnasta (kulut, vakuutus ja rahti maksettuina) unionin rajalla tullaamattomana – on yli 100 prosenttia niin unionin markkinoilla kuin muissa kolmansissa maissa.

            ii)
            Kiinan tuotanto ja tuotantokapasiteetti

         Tuotanto Kiinassa

                  (50)

                  Koska kiinalaiset tuottajat olivat kieltäytyneet yhteistyöstä eikä mitään tietoja ollut saatavilla julkisesti, Kiinan tuotanto määritettiin pyynnön esittäjän tässä toimenpiteiden voimassaolon päättymistä koskevassa tarkastelupyynnössä toimittamien arvioiden pohjalta sen parhaaseen mahdolliseen markkinoiden tuntemukseen perustuen.

                  (51)

                  Pyynnön esittäjä arvioi okoumé-ristivanerin tuotannon Kiinassa sen Kiinaan vuonna 2014 tuotujen okoumé-tukkien määrän pohjalta, joka käytettiin vanerin tuotantoon. Tällä perusteella okoumé-ristivanerin tuotannoksi arvioitiin vähintään 290 000 m3 ja enintään 2,9 miljoonaa m3 tuotetun tuotetyypin mukaan (täysokoumé tai pintaviiluokoumé) (ks. (22) kappale). Tämä tuotantomäärä on vähintään 1,5 kertaa ja enintään 15 kertaa unionin kokonaiskulutuksen suuruinen.

         Tuotantokapasiteetti Kiinassa

                  (52)

                  Koska kiinalaiset okoumé-ristivanerin tuottajat eivät toimineet yhteistyössä eikä Kiinan okoumé-ristivanerin tuotannonalasta ollut saatavilla muita tietoja, tarkasteltiin koko Kiinan vaneriteollisuuden tilannetta (käytetystä puulajista riippumatta), kuten edellisessäkin tarkastelussa. Aiempien tutkimusten tavoin vahvistettiin, että samat yritykset valmistavat vaneria samoilla laitteilla käytetystä puulajista riippumatta. Edellisessä tarkastelussa todettiin lisäksi, että okoumé-ristivanerin tuotanto on taloudellisesti kannattavampaa kuin muuntyyppisen vanerin tuotanto. Jos toimenpiteitä ei olisi käytössä, on näin ollen todennäköistä, että kiinalaiset tuottajat siirtäisivät tuotantoaan muuntyyppisistä vanereista kannattavampaan okoumé-ristivaneriin.

                  (53)

                  Kiinassa on näin ollen mahdollisesti käytettävissä huomattavan paljon tuotantokapasiteettia, mistä on osoituksena kaikentyyppisen vanerin tuotantomäärä, joka oli FAO:n tilastojen mukaan 113 miljoonaa m3 tarkastelua koskevalla tutkimusajanjaksolla. Näin ollen tarvitaan vain vähäinen siirtymä muuntyyppisistä puista okouméen, jotta okoumé-ristivanerin tuotanto lisääntyisi merkittävästi ja sitä voitaisiin ohjata vientiin.

            iii)
            Unionin markkinoiden houkuttelevuus

                  (54)

                  Tärkein tekijä unionin markkinoiden houkuttelevuuden arvioinnissa, jos toimenpiteet kumotaan, oli Kiinasta muihin kolmansiin maihin suuntautuvan viennin hintataso verrattuna Kiinasta unioniin suuntautuvan viennin hintatasoon. Edellä (45) kappaleessa mainitut kaupalliset tarjoukset unionin markkinoille ja muihin kolmansiin maihin osoittivat, että tarkastelua koskevalla tutkimusajanjaksolla unionin markkinat olivat todellakin houkuttelevat, sillä kiinalaisen okoumé-ristivanerin vientihinnat unionin markkinoille olivat korkeammat kuin kiinalaiset vientihinnat kaikille muille kolmansien maiden markkinoille, joiden osalta kaupallisia tarjouksia oli saatavilla, Norjaa lukuun ottamatta. Vientihintatarjoukset unionin markkinoille olivat noin 30 prosenttia korkeammat kuin vastaavat tarjoukset Bosnia ja Hertsegovinaan ja noin 40 prosenttia korkeammat kuin Turkkiin ja Persianlahden valtioihin. Koska saatavilla ei ollut tilastoja Kiinan okoumé-ristivanerin vientimäärästä näihin maihin, edustavuutta ei voitu vahvistaa määrän osalta. Mahdollisesti korkeammat vientihinnat unioniin tekisivät kuitenkin unionin markkinoista houkuttelevat, koska unioniin suuntautuvasta viennistä saataisiin suuremmat voitot.

                  (55)

                  Kiinalaisen vanerin (8) tuontiin sovelletaan lisäksi polkumyyntitulleja Korean tasavallassa, Marokossa ja Turkissa, ja Amerikan yhdysvallat teki alustavan päätöksen kiinalaiseen vaneriin sovellettavista tasoitustoimenpiteistä tammikuussa 2017. Kiinalaisten vientiä harjoittavien tuottajien pääsyä näille markkinoille on siten rajoitettu, ja niillä on rajalliset mahdollisuudet viedä tuotantoaan tai ohjata vientiä uudelleen näille markkinoille. Tämä lisää unionin markkinoiden houkuttelevuutta kiinalaisen vanerin tuonnin kannalta.

                  (56)

                  Tämän vuoksi on todennäköistä, että jos toimenpiteet kumotaan, kiinalaista vientiä päätyisi jälleen huomattavia määriä unionin markkinoille, koska Kiinassa on huomattavasti tuotantokapasiteettia, jota voidaan helposti lisätä. On syytä muistaa, että ennen alkuperäisten toimenpiteiden käyttöönottoa vuonna 2004 kiinalaisen myynnin määrä unionin markkinoille oli 83 606 m3, mikä vastasi 44:ää prosenttia unionin kulutuksesta nykyisellä tarkastelua koskevalla tutkimusajanjaksolla.

            3.   Polkumyynnin toistumisen todennäköisyyttä koskevat päätelmät

                  (57)

                  Voidaan siis todeta, että Kiinassa käytettävissä oleva huomattava tuotantokapasiteetti, kiinalaisten tuottajien mahdollisuus kasvattaa helposti vientiin käytettävissä olevia tuotantomääriään, mahdolliset korkeat polkumyyntihinnat muilla kolmansien maiden markkinoilla ja unionin markkinoilla sekä unionin markkinoiden houkuttelevuus osoittavat, että toimenpiteiden kumoaminen johtaisi todennäköisesti siihen, että kiinalaiset vientiä harjoittavat tuottajat tulisivat uudelleen unionin markkinoille polkumyyntihinnoilla ja huomattavassa määrin. Näin ollen katsotaan, että polkumyynnin toistuminen on todennäköistä, jos nykyisten polkumyyntitoimenpiteiden annetaan raueta.

            D.   UNIONIN TUOTANNONALAN MÄÄRITELMÄ

                  (58)

                  Unionissa tiedetään olevan kolmetoista samankaltaisen tuotteen valmistajaa Ranskassa, Kreikassa, Unkarissa, Italiassa ja Espanjassa. Unionin kokonaistuotannoksi on arvioitu 162 000 m3. Unionin tuottajat, jotka vastasivat koko unionin tuotannosta, muodostavat unionin tuotannonalan perusasetuksen 4 artiklan 1 kohdan mukaisesti.

                  (59)

                  Kuten (12) kappaleessa mainitaan, valittiin viiden unionin tuottajan otos, jonka osuus unionin koko tuotannosta tarkastelua koskevalla tutkimusajanjaksolla oli 74 prosenttia.

            E.   TILANNE UNIONIN MARKKINOILLA

      1.   Unionin kulutus

                  (60)

                  Okoumé-ristivanerin kulutus unionissa määritettiin valituksen tehneiden unionin tuottajien ja unionin muiden tuottajien unionin markkinoille kohdistuvan myynnin määrien sekä Eurostatin tietojen mukaisten kolmansista maista unioniin tuotavien määrien pohjalta.

                  (61)

                  Unionin kulutus kehittyi tarkastelujaksolla seuraavasti:

                     Taulukko 1

                     Unionin kulutus

                              2012

                              2013

                              2014

                              Tarkastelua koskeva tutkimusajanjakso

                              Kokonaiskulutus (m3)

                              181 749

                              176 005

                              175 652

                              188 727

                                 Indeksi (2012 = 100)

                                 100

                                 97

                                 97

                                 104

                                 Lähde: tarkastelupyyntö, Eurostat ja tarkistetut kyselyvastaukset

                  (62)

                  Unionin kulutus väheni vuodesta 2012 vuoteen 2013. Vuosina 2012–2014 laskusuuntaus vakiintui asteittain ja kääntyi tarkastelua koskevalla tutkimusajanjaksolla nousuun, mikä osoitti joidenkin teollisuuden toimintojen hienoista kohenemista. Tämän tuloksena unionin kulutus kasvoi hieman eli 4 prosenttia tarkastelujaksolla.

                  (63)

                  Tätä on kuitenkin tarkasteltava edellisen tarkastelun jälkeen tapahtuneen kehityksen valossa. Edellisen tarkastelun tarkastelua koskevan tutkimusajanjakson (1 päivän lokakuuta 2008 ja 30 päivän syyskuuta 2009 välinen aika) ja tämän tarkastelun tarkastelua koskevan tutkimusajanjakson välisenä aikana unionin kulutus supistui kaiken kaikkiaan 35 prosenttia (291 421 m3:stä edellisen tarkastelun tarkastelua koskevalla tutkimusajanjaksolla 188 727 m3:iin tämän tarkastelun tarkastelua koskevalla tutkimusajanjaksolla) huolimatta hienoisesta noususuuntauksesta nykyisellä tarkastelujaksolla. Kokonaisuudessaan laskeva suuntaus, joka oli alkanut jo ennen edellistä tarkastelua, selittyi sillä, että okoumé-ristivaneria on jossakin määrin korvattu muilla trooppisilla puulajeilla. Myös talouskriisi ja siitä johtuva tietyn teollisuustoiminnan, (mm. rakentaminen, merenkulku ja kevyet hyöty-/matkailuajoneuvot) vähentyminen ovat osaltaan supistaneet okoumé-ristivanerin kysyntää unionissa.

            2.   Kiinasta tulevan tuonnin määrä, hinnat ja markkinaosuus

      2.1   Kiinasta tulevan tuonnin määrä ja markkinaosuus

         Taulukko 2

         Kiinasta tulevan tuonnin määrä ja markkinaosuus

                  2012

                  2013

                  2014

                  Tarkastelua koskeva tutkimusajanjakso

                  Tuonnin määrä (m3)

                  1 043

                  0

                  62

                  0

                     Indeksi (2012 = 100)

                     100

                     0

                     6

                     0

                  Markkinaosuus (%)

                  0,57

                  0,00

                  0,04

                  0,00

                     Lähde: Eurostat

                  (64)

                  Alkuperäisen tutkimuksen tarkastelujaksolla Kiinasta tulevan tuonnin markkinaosuus oli kasvanut nopeasti lähes nollasta 18,7 prosenttiin (9). Se laski 4,3 prosenttiin (12 620 m3) (10) edellisen tarkastelun tarkastelua koskevalla tutkimusajanjaksolla. Tämän tarkastelun tarkastelujaksolla Kiinasta tuleva tuonti loppui lähes tulkoon kokonaan, lukuun ottamatta vuotta 2012, jolloin Kiinasta tulevan tuonnin määrä oli noin 1 000 m3.

            2.2   Tuonnin hinta ja hinnan alittavuus

         Taulukko 3

         Kiinasta tulevan tuonnin keskimääräinen hinta ja hinnan alittavuus

                  2012

                  2013

                  2014

                  Tarkastelua koskeva tutkimusajanjakso

                  Keskimääräinen hinta (euroa/m3)

                  549

                  0,00

                  168

                  0,00

                     Indeksi (2012 = 100)

                     100

                     0

                     31

                     0

                     Lähde: Eurostat

                  (65)

                  Ainoa vuosi, jona Kiinasta tuotiin merkittäviä määriä, oli 2012. Kyseisenä vuonna Kiinasta tulevan tuonnin keskimääräinen hinta oli 549 euroa/m3, joka oli huomattavasti alhaisempi kuin unionin tuotannonalan hinnat samana vuonna (756/m3).

            3.   Tuonti muista kolmansista maista

         Taulukko 4

         Tuontimäärät, markkinaosuudet ja hinnat muista kolmansista maista

                  2012

                  2013

                  2014

                  Tarkastelua koskeva tutkimusajanjakso

                     Gabon

                     40 467

                     43 964

                     41 029

                     42 711

                     Indeksi (2012 = 100)

                     100

                     109

                     101

                     106

                  Markkinaosuus (%)

                  22,3

                  25,0

                  23,4

                  22,6

                  Keskimääräinen hinta (euroa/m3)

                  628,64

                  625,76

                  636,40

                  645,32

                     Indeksi (2012 = 100)

                     100

                     100

                     101

                     103

                     Marokko

                     15 431

                     7 298

                     5 182

                     4 492

                     Indeksi (2012 = 100)

                     100

                     47

                     34

                     29

                  Markkinaosuus (%)

                  8,5

                  4,1

                  3,0

                  2,4

                  Keskimääräinen hinta (euroa/m3)

                  662,27

                  678,51

                  696,75

                  700,81

                     Indeksi (2012 = 100)

                     100

                     102

                     105

                     106

                     Muut kolmannet maat
                      (*1)

                     774

                     549

                     1 550

                     78

                     Indeksi (2012 = 100)

                     100

                     71

                     200

                     10

                  Markkinaosuus (%)

                  0,4

                  0,3

                  0,9

                  0,0

                  Keskimääräinen hinta (euroa/m3)

                  545,80

                  572,55

                  576,47

                  842,50

                     Indeksi (2012 = 100)

                     100

                     105

                     106

                     154

                     Muut kolmannet maat yhteensä

                     56 672

                     51 812

                     47 761

                     47 281

                     Indeksi (2012 = 100)

                     100

                     91

                     84

                     83

                  Markkinaosuus (%)

                  31,2

                  29,4

                  27,2

                  25,1

                  Keskimääräinen hinta (euroa/m3)

                  636,66

                  632,63

                  641,01

                  650,92

                     Indeksi (2012 = 100)

                     100

                     99

                     101

                     102

                  (66)

                  Tarkastelujaksolla tuonti muista kolmansista maista rajoittui lähes yksinomaan Gaboniin ja Marokkoon, sillä muiden kolmansien maiden osuus oli mitätön. Tuonti Gabonista ja Marokosta unioniin väheni jatkuvasti: 55 899 m3:stä vuonna 2012 noin 47 203 m3:iin tarkastelua koskevalla tutkimusajanjaksolla eli 16 prosenttia. Koska unionin kulutus kasvoi vain 4 prosenttia (ks. (62) kappale ja taulukko 1), Gabonin ja Marokon markkinaosuus pieneni vielä enemmän eli 30,8 prosentista vuonna 2012 25,0 prosenttiin tarkastelua koskevalla tutkimusajanjaksolla eli 5,7 prosenttiyksikköä.

                  (67)

                  Tämän tutkimuksen tarkastelujaksolla Gabonista ja Marokosta tulevan tuonnin hinnat olivat keskimäärin 16–17 prosenttia alhaisemmat kuin unionin tuotannonalan myyntihinnat unionin markkinoilla (ks. taulukko 8). Verrattuna Kiinasta tulevan tuonnin hintoihin vuonna 2012 (ainoa vuosi tarkastelujakson aikana, jolloin Kiina vei merkittäviä määriä unioniin) tuontihinnat näistä maista olivat keskimäärin 16 prosenttia Kiinasta tulevan tuonnin hintoja korkeammat.

                  (68)

                  Gabon on suurin unioniin vientiä harjoittava kolmas maa. Gabonista tulevan tuonnin määrät kasvoivat 40 467 m3:stä vuonna 2012 aina 42 711 m3:iin tarkastelua koskevalla tutkimusajanjaksolla eli 6 prosenttia. Tämä kasvu näkyi sen markkinaosuuden hienoisena kasvuna 22,3 prosentista (vuonna 2012) 22,6 prosenttiin (tarkastelua koskevalla tutkimusajanjaksolla), mikä vastaa 0,3 prosenttiyksikön kasvua. Gabonista tulevan tuonnin keskimääräiset hinnat olivat 17–18 prosenttia unionin tuotannonalan hintoja alhaisemmat (ks. taulukko 8), mutta ne olivat keskimääräisiä kiinalaisia tuontihintoja korkeammat vuonna 2012, joka oli ainoa vuosi, jona kyseisestä maasta tuotiin merkittäviä määriä unionin markkinoille. Ne ylittivät myös edellä (45) kappaleessa tarkoitettuihin tarkastelua koskevan tutkimusajanjakson aikana esitettyihin kaupallisiin tarjouksiin pohjautuvat mahdolliset kiinalaiset tuontihinnat. Ne kasvoivat vuoden 2012 ja tarkastelua koskevan tutkimusajanjakson välillä hieman 628,64 eurosta/m3 645,32 euroon/m3, mikä vastaa 3 prosentin kasvua.

                  (69)

                  Marokosta tulevan tuonnin määrät vähenivät huomattavasti tarkastelujaksolla (15 431 m3:stä vuonna 2012 4 492 m3:iin tarkastelua koskevalla tutkimusajanjaksolla). Sen markkinaosuus supistui näin ollen vuoden 2012 ja tarkastelua koskevan tutkimusajanjakson välillä 8,5 prosentista 2,4 prosenttiin. Marokosta tulevan tuonnin hinnat olivat Kiinasta tulevan tuonnin hintoja korkeammat vuonna 2012 ja korkeammat kuin edellä (45) kappaleessa tarkoitettuihin tarkastelua koskevan tutkimusajanjakson aikana esitettyihin kaupallisiin tarjouksiin perustuvat mahdolliset tuontihinnat.

            4.   Unionin tuotannonalan taloudellinen tilanne

      4.1   Yleisiä huomioita

                  (70)

                  Komissio tutki perusasetuksen 3 artiklan 5 kohdan mukaisesti kaikkia sellaisia taloudellisia tekijöitä ja indikaattoreita, joilla on vaikutusta unionin tuotannonalan tilanteeseen.

                  (71)

                  Kuten (12) kappaleessa mainitaan, vahingon määrittämisessä käytettiin otantaa.

                  (72)

                  Vahingon määrittämistä varten komissio erotti toisistaan makro- ja mikrotaloudelliset vahinkoindikaattorit. Komissio arvioi koko unionin tuotannonalaan liittyvät makrotaloudelliset indikaattorit pyynnön esittäjän toimenpiteiden voimassaolon päättymistä koskevassa tarkastelupyynnössä toimittamien tietojen ja otokseen valittujen unionin tuottajien vastauksissa annettujen tietojen perusteella. Komissio arvioi mikrotaloudelliset indikaattorit ainoastaan otokseen valittujen unionin tuottajien osalta näiden kyselyvastauksiin sisältyneiden tietojen perusteella. Kumpaakin ryhmää koskevien tietojen todettiin edustavan unionin tuotannonalan taloudellista tilannetta.

                  (73)

                  Makrotaloudelliset indikaattorit ovat tuotanto, tuotantokapasiteetti, kapasiteetin käyttöaste, myyntimäärä, markkinaosuus, kasvu, työllisyys, tuottavuus, polkumyyntimarginaalin merkittävyys ja toipuminen aiemman polkumyynnin vaikutuksista.

                  (74)

                  Mikrotaloudelliset indikaattorit ovat keskimääräiset yksikköhinnat, yksikkökustannukset, työvoimakustannukset, varastot, kannattavuus, kassavirta, investoinnit, investointien tuotto ja pääoman saanti.

            4.2   Makrotaloudelliset indikaattorit

      4.2.1   Tuotanto, tuotantokapasiteetti ja kapasiteetin käyttöaste

                  (75)

                  Unionin kokonaistuotanto, tuotantokapasiteetti ja kapasiteetin käyttöaste kehittyivät tarkastelujaksolla seuraavasti:

                     Taulukko 5

                     Tuotanto, tuotantokapasiteetti ja kapasiteetin käyttöaste

                              2012

                              2013

                              2014

                              Tarkastelua koskeva tutkimusajanjakso

                              Tuotantomäärä (m3)

                              143 729

                              145 002

                              146 287

                              147 767

                                 Indeksi (2012 = 100)

                                 100

                                 101

                                 102

                                 103

                              Tuotantokapasiteetti (m3)

                              179 561

                              182 583

                              184 388

                              184 738

                                 Indeksi (2012 = 100)

                                 100

                                 102

                                 103

                                 103

                              Kapasiteetin käyttöaste (%)

                              80

                              79

                              79

                              80

                                 Indeksi (2012 = 100)

                                 100

                                 99

                                 99

                                 100

                                 Lähde: tarkastelupyyntö ja tarkistetut kyselyvastaukset

                  (76)

                  Tuotanto kasvoi hieman tarkastelujaksolla 143 729 m3:stä vuonna 2012 aina 147 767 m3:iin tarkastelua koskevalla tutkimusajanjaksolla eli 3 prosenttia. Tässä kasvussa näkyi okoumé-markkinoiden hienoinen kohentuminen unionissa (vrt. (62) kappale). Tästä vähäisestä kasvusta huolimatta unionin tuotannonalan tuotantomäärä jäi alkuperäisen tutkimuksen tutkimusajanjaksolla ja edellisen tarkastelun tarkastelua koskevalla tutkimusajanjaksolla havaittuja määriä pienemmäksi eli oli alle 267 591 m3. Tähän olivat syynä kulutuksen vähentyminen markkinoilla ja se, että tuotanto tapahtuu pääasiassa tilausten perusteella.

                  (77)

                  Tuotantokapasiteetti kasvoi hieman tuotantomäärien mukaisesti 179 561 m3:stä vuonna 2012 184 738 m3:iin tarkastelua koskevalla tutkimusajanjaksolla eli 3 prosenttia. Kapasiteetti on kuitenkin huomattavasti alhaisemmalla tasolla kuin edellisessä tarkastelussa eli 68 pienempi kuin edellisen tarkastelun tarkastelua koskevalla tutkimusajanjaksolla todettu 577 205 m3. Tähän oli syynä se, että useat okumé-ristivanerin unionin tuottajat, mukaan luettuna unionin suurin tuottaja Plysorol, lopettivat toimintansa ja edelleen toiminnassa olevien unionin tuottajien tuotanto väheni.

                  (78)

                  Tuotantokapasiteetti mukautui kulutuksen supistumiseen lähinnä jo ennen tarkastelujaksoa, joten kapasiteetin käyttöaste on pysynyt vakaana ja korkeammalla tasolla verrattuna edellisen tarkastelun tarkastelua koskevalla tutkimusajanjaksolla vahvistettuihin määriin (41 %) (11).

            4.2.2   Myyntimäärä ja markkinaosuus

                  (79)

                  Unionin tuotannonalan myyntimäärä ja markkinaosuus kehittyivät tarkastelujaksolla seuraavasti:

                     Taulukko 6

                     Myyntimäärä ja markkinaosuus

                              2012

                              2013

                              2014

                              Tarkastelua koskeva tutkimusajanjakso

                              Myyntimäärä (m3)

                              124 033

                              124 193

                              127 829

                              141 446

                                 Indeksi (2012 = 100)

                                 100

                                 100

                                 103

                                 114

                              Markkinaosuus (%)

                              68,2

                              70,6

                              72,8

                              74,9

                                 Lähde: tarkastelupyyntö ja tarkistetut kyselyvastaukset

                  (80)

                  Myyntimäärä kasvoi tarkastelujaksolla 124 033 m3:stä (vuonna 2012) tarkastelua koskevan tutkimusajanjakson noin 141 446 m3:iin, eli noin 14 prosenttia, mikä oli enemmän kuin (62) kappaleessa kuvattu kulutuksen 4 prosentin kasvu. Kun otetaan huomioon (66) kappaleessa kuvattu samanaikainen muista kolmansista maista tulevan tuonnin väheneminen, myyntimäärien kasvu johti siihen, että unionin tuotannonalan markkinaosuus kasvoi vuoden 2012 ja tarkastelua koskevan tutkimusajanjakson välillä 68,2 prosentista 74,9 prosenttiin. Tämä markkinaosuus on kuitenkin edelleen pienempi kuin unionin tuotannonalan 80,2 prosentin suuruinen markkinaosuus edellisen tarkastelun tarkastelua koskevalla tutkimusajanjaksolla.

            4.2.3   Kasvu

                  (81)

                  Unionin kulutus lisääntyi tarkastelujaksolla 4 prosenttia, mutta unionin tuotannonalan myyntimäärä kasvoi enemmän eli 14 prosenttia, mikä vastaa 6,7 prosenttiyksikön suuruista markkinaosuuden kasvua.

            4.2.4   Työllisyys ja tuottavuus

                  (82)

                  Työllisyys ja tuottavuus kehittyivät tarkastelujaksolla seuraavasti:

                     Taulukko 7

                     Työllisyys ja tuottavuus

                              2012

                              2013

                              2014

                              Tarkastelua koskeva tutkimusajanjakso

                              Työntekijöiden lukumäärä

                              543

                              480

                              470

                              492

                                 Indeksi (2012 = 100)

                                 100

                                 88

                                 87

                                 91

                              Tuottavuus (m3/työntekijä)

                              265

                              302

                              311

                              300

                                 Indeksi (2012 = 100)

                                 100

                                 114

                                 118

                                 113

                                 Lähde: tarkastelupyyntö ja tarkistetut kyselyvastaukset

                  (83)

                  Unionin tuotannonalan kokonaistyöllisyys väheni 13 prosenttia vuosina 2012–2014 ja kasvoi sen jälkeen hieman (4 %) vuodesta 2014 tarkastelua koskevaan tutkimusajanjaksoon saakka. Kaiken kaikkiaan se väheni tarkastelujaksolla 9 prosenttia. Yritysten lopetettua toimintansa ja rakenneuudistusten vuoksi työllisyys oli tarkastelujaksolla vain noin puolet edellisen tarkastelun tarkastelua koskevalla tutkimusajanjaksolla todetusta tasosta (983 henkeä).

                  (84)

                  Kuten (76) kappaleessa todetaan, tuotantomäärä kasvoi 3 prosenttia tarkastelujaksolla. Näin ollen tuotanto mitattuna vuotuisena tuotantona (kuutiometriä) työntekijää kohti kasvoi 13 prosenttia tarkastelujaksolla. Tuotanto siis kasvoi hieman, vaikka työllisyys supistui. Tämä on osoitus unionin tuottajien toiminnan tehostumisesta ja niiden rakenneuudistusten tuloksista.

            4.2.5   Polkumyyntimarginaalin merkittävyys ja toipuminen aiemmasta polkumyynnistä

                  (85)

                  Kuten (29) kappaleessa mainitaan, tarkasteltavana olevaa tuotetta ei tuotu Kiinasta tarkastelua koskevalla tutkimusajanjaksolla. Näin ollen polkumyyntiä ei voitu todeta tällä ajanjaksolla unionin markkinoilla eikä polkumyyntimarginaalin suuruutta voitu arvioida. Unionin markkinoihin ei myöskään kohdistunut tarkastelujaksolla suoraa hintapainetta. Voimassa olleet polkumyyntitoimenpiteet olivat tämän perusteella yleisesti ottaen tehokkaat.

            4.3   Mikrotaloudelliset indikaattorit

      4.3.1   Hinnat ja niihin vaikuttavat tekijät

                  (86)

                  Unionin tuotannonalan keskimääräiset myyntihinnat etuyhteydettömille asiakkaille unionissa kehittyivät tarkastelujaksolla seuraavasti:

                     Taulukko 8

                     Keskimääräiset myyntihinnat ja yksikkökustannukset

                              2012

                              2013

                              2014

                              Tarkastelua koskeva tutkimusajanjakso

                              Keskimääräinen yksikkömyyntihinta unionissa (euroa/m3)

                              756

                              760

                              771

                              780

                                 Indeksi (2012 = 100)

                                 100

                                 101

                                 102

                                 103

                              Tuotannon yksikkökustannukset (m3/tonni)

                              783

                              762

                              759

                              778

                                 Indeksi (2012 = 100)

                                 100

                                 97

                                 97

                                 99

                                 Lähde: tarkistetut kyselyvastaukset

                  (87)

                  Unionin tuotannonalan keskimääräinen yksikkömyyntihinta etuyhteydettömille asiakkaille unionissa nousi 3 prosenttia tarkastelujakson aikana. Tämä hintataso oli kuitenkin alhaisempi kuin edellisen tarkastelua koskevan tutkimusajanjakson aikana todetut hinnat – tällöin ne kasvoivat 786 eurosta/m3 (vuonna 2006) 887 euroon/m3 tarkastelua koskevan tutkimusajanjakson aikana ja kohosivat huippulukemaan 930 euroa/m3 vuonna 2008 (12).

                  (88)

                  Tarkastelujaksolla tuotannon yksikkökustannukset laskivat hieman eli 1 prosentin.

                  (89)

                  Komissio totesi, että unionin tuotannonala oli mukautunut markkinatilanteen heikentymiseen vähentämällä tuotantokapasiteettiaan ja tuotantokustannuksiaan verrattuna edellisen tarkastelun tarkastelua koskevaan tutkimusajanjaksoon. Tämä on merkinnyt sitä, että unionin suuret tuottajat ovat joutuneet lopettamaan toimintaansa ja vähentämään tuotantoaan ennen tarkastelujaksoa (ks. (77) kappale) ja tuottavuutta on parannettu tarkastelujakson aikana (ks. (84) kappale).

            4.3.2   Työvoimakustannukset

                  (90)

                  Unionin tuotannonalan keskimääräiset työvoimakustannukset kehittyivät tarkastelujaksolla seuraavasti:

                     Taulukko 9

                     Työvoimakustannukset

                              2012

                              2013

                              2014

                              Tarkastelua koskeva tutkimusajanjakso

                              Keskimääräiset työvoimakustannukset työntekijää kohti (euroa)

                              32 266

                              33 259

                              33 516

                              32 638

                                 Indeksi (2012 = 100)

                                 100

                                 103

                                 104

                                 101

                                 Lähde: tarkistetut kyselyvastaukset

                  (91)

                  Otokseen valittujen unionin tuottajien keskimääräiset työvoimakustannukset työntekijää kohti pysyivät vuoden 2012 ja tarkastelua koskevan tutkimusajanjakson välillä vakaina. Ne kasvoivat vain hieman (1 %).

            4.3.3   Varastot

                  (92)

                  Unionin tuotannonalan varastot kehittyivät tarkastelujaksolla seuraavasti:

                     Taulukko 10

                     Varastot

                              2012

                              2013

                              2014

                              Tarkastelua koskeva tutkimusajanjakso

                              Loppuvarastot (m3)

                              10 172

                              10 780

                              12 060

                              7 661

                                 Indeksi (2012 = 100)

                                 100

                                 106

                                 119

                                 75

                              Loppuvarastot prosentteina tuotannosta (%)

                              9

                              9

                              10

                              7

                                 Indeksi (2012 = 100)

                                 100

                                 106

                                 117

                                 73

                                 Lähde: tarkistetut kyselyvastaukset

                  (93)

                  Kuten alkuperäisessä tutkimuksessakin todettiin, okoumé-ristivaneria tuotetaan tavallisesti tilauksesta, joten varastot ovat näin ollen tyypillisesti pienet. Varastot kuitenkin kasvoivat edellisen tarkastelun tarkastelujaksolla ja olivat 6 589 m3 edellisen tarkastelun tarkastelua koskevalla tutkimusajanjaksolla myyntimäärien pienennyttyä. Ne olivat edelleen suhteellisen korkealla tasolla tämän tarkastelun tarkastelujaksolla ja pienenivät vasta nykyisellä tarkastelua koskevalla tutkimusajanjaksolla. Ne olivat joka tapauksessa edelleen sen tason yläpuolella, jonka voidaan kohtuudella katsoa heijastavan myytyjen mutta ei vielä toimitettujen tavaroiden määrää.

                  (94)

                  Kaiken kaikkiaan loppuvarastot pienenivät tarkastelujaksolla 25 prosenttia. Loppuvarastot prosentteina tuotannosta pienenivät vuoden 2012 ja tarkastelua koskevan tutkimusajanjakson välillä supistuen 9 prosentista 7 prosenttiin eli 2 prosenttiyksikköä.

            4.3.4   Kannattavuus, kassavirta, investoinnit, investointien tuotto ja pääoman saanti

         Taulukko 11

         Kannattavuus, kassavirta, investoinnit ja investointien tuotto, pääoman saanti

                  2012

                  2013

                  2014

                  Tarkastelua koskeva tutkimusajanjakso

                  Riippumattomille asiakkaille unionissa tapahtuneen myynnin kannattavuus (% liikevaihdosta)

                  – 3,5

                  – 0,2

                  1,6

                  0,3

                     Indeksi (2012 = 100)

                     100

                     195

                     247

                     208

                  Kassavirta (euroa)

                  2 212 306

                  3 019 172

                  3 020 670

                  1 614 559

                     Indeksi (2012 = 100)

                     100

                     136

                     137

                     73

                  Investoinnit (euroa)

                  665 967

                  3 052 041

                  9 226 166

                  1 991 786

                     Indeksi (2012 = 100)

                     100

                     458

                     1 385

                     299

                  Investointien tuotto (%)

                  – 8,2

                  – 0,4

                  3,9

                  0,7

                     Indeksi (2012 = 100)

                     100

                     195

                     247

                     208

                     Lähde: tarkistetut kyselyvastaukset

                  (95)

                  Komissio määritti otokseen valittujen unionin tuottajien kannattavuuden ilmaisemalla samankaltaisen tuotteen myynnistä etuyhteydettömille asiakkaille unionissa saadun nettovoiton ennen veroja prosentteina tämän myynnin liikevaihdosta. Unionin tuotannonalan kannattavuus oli erittäin heikkoa koko tarkastelujakson ajan. Se oli negatiivinen tarkastelujakson alussa ja muuttui vain hieman positiiviseksi vuonna 2014 ja tarkastelua koskevalla tutkimusajanjaksolla. Kaiken kaikkiaan se parani – 3,5 prosentista (vuonna 2012) 0,3 prosenttiin tarkastelua koskevalla tutkimusajanjaksolla. Tämä taso on huomattavasti alhaisempi kuin edellisessä tarkastelussa havaittu taso (4,3–9,8 %). Kuten (86)–(89) kappaleessa selitetään, kannattavuuden kohentuminen johtui myyntihintojen ja myyntimäärien hienoisesta kasvusta ja tuotantokustannusten hienoisesta vähentymisestä, joka myös osittain johtui tuottavuuden paranemisesta.

                  (96)

                  Nettokassavirta osoittaa unionin tuottajien kykyä rahoittaa toimintaansa itse. Kassavirta kasvoi vuosina 2012–2014 ja pienentyi tarkastelua koskevalla tutkimusajanjaksolla, jolloin se putosi alle vuoden 2012 tason. Kassavirta oli kaiken kaikkiaan absoluuttisesti ilmaistuna alhaisella tasolla koko tarkastelujakson ajan ja huomattavasti vähäisempi kuin edellisen tarkastelun tarkastelujaksolla, jolloin se oli 10,5–15,9 miljoonaa euroa. Alhainen kassavirta vastaa tämän tarkastelun koko tarkastelujaksolla havaittua heikkoa kannattavuutta.

                  (97)

                  Unionin tuotannonalan supistumiseen liittyen investoinnit olivat tarkastelujakson alussa (2012) erittäin alhaisella tasolla ja olennaisesti alle edellisen tarkastelun aikana havaittujen tasojen ja sen tason, joka tarvitaan korvaamaan käyttöomaisuuden poistot. Investoinnit saavuttivat edellisen tarkastelun tasoa vastaavan tason (3,6–8,1 miljoonaa euroa) vuosina 2013 ja 2014 mutta laskivat jälleen tämän tutkimuksen tarkastelua koskevalla tutkimusajanjaksolla.

                  (98)

                  Investointien tuotolla tarkoitetaan voittoa prosentteina investointien nettokirjanpitoarvosta. Kuten muutkin taloudelliset indikaattorit, investointien tuotto samankaltaisen tuotteen tuotannosta ja myynnistä oli negatiivinen vuosina 2012 ja 2013 ja hieman positiivinen vuonna 2014 ja tarkastelua koskevalla tutkimusajanjaksolla kannattavuuden suuntauksen mukaisesti. Investointien tuotto kasvoi kaiken kaikkiaan – 8,2 prosentista 0,7 prosenttiin tarkastelujaksolla.

                  (99)

                  Pääoman saannin osalta unionin tuotannonalan alhaiset voitot ja sen heikot mahdollisuudet kerryttää käteisvaroja johtivat siihen, että sen oli vaikeaa lisätä tulorahoitusta. Näin ollen pääoman saanti heikkeni edelliseen tarkasteluun nähden. Joissakin tapauksissa tämä vaikutti investointien toteuttamiseen.

            5.   Vahinkoa koskevat päätelmät

                  (100)

                  Analyysi osoitti, että unionin tuotannonala oli vaikeassa tilanteessa. Unionin markkinoiden kulutuksen vähennyttyä edellisen tarkastelun jälkeen (ks. (62) kappale) unionin tuotannonala joutui mukautumaan heikentyneisiin markkinaolosuhteisiin, jotka kohentuivat vasta tarkastelua koskevalla tutkimusajanjaksolla. Unionin tuotannonala vastasi rakenneuudistuksilla ja huomattavalla toiminnan supistamisella, mikä johti useiden unionin tuottajien toiminnan lopettamiseen, työntekijöiden määrän huomattavaan vähentymiseen ja tuotantokapasiteetin ja tuotantomäärän merkittävään supistumiseen edelliseen tarkasteluun verrattuna. Näillä toimilla alkoi olla positiivisia vaikutuksia tämän tarkastelun tarkastelujakson lopulla, jolloin unionin tuotannonalan tuottavuus, myynti, markkinaosuus ja kannattavuus kasvoivat jälleen. Unionin tuotannonalan elpyminen on kuitenkin hidasta ja vielä hyvin varhaisessa vaiheessa, sillä tarkastelua koskevalla tutkimusajanjaksolla saadut voitot olivat hyvin vähäiset verrattuna edellisen tarkastelun tarkastelujaksolla saatuihin voittoihin.

            F.   VAHINGON JATKUMISEN TAI TOISTUMISEN TODENNÄKÖISYYS

                  (101)

                  Edellisessä tarkastelussa pääteltiin, että toimenpiteiden päättyminen aiheuttaisi todennäköisesti unionin tuotannonalalle koituneen vahingon toistumisen, kun tarkasteltavana olevaa tuotetta alettaisiin tuoda uudelleen polkumyynnillä Kiinasta (13).

                  (102)

                  Okoumé-ristivanerin markkinat unionissa olivat edellisen tarkastelun jälkeen heikentyneet kulutuksen vähennyttyä (ks. (63) kappale). Näin ollen edellisessä tarkastelussa havaittu elpyminen oli myöhemmin kääntynyt päinvastaiseksi ja useat toimijat unionin tuotannonalalla olivat joutuneet lopettamaan toimintansa. Unionin tuotannonala oli vasta tämän tarkastelun tarkastelujakson kahden viimeisen vuoden aikana muuttunut kannattavaksi, mutta sen voitot olivat edelleen hyvin vähäiset ja vain hieman yli kannattavuusrajan tarkastelua koskevalla tutkimusajanjaksolla.

                  (103)

                  Tämä tarkastelu osoitti, että unionin tuotannonala on vaikeassa tilanteessa. Tämän vuoksi unionin tuotannonala olisi erityisen haavoittuva, jos Kiinasta alettaisiin jälleen tuoda unionin markkinoille tuotteita polkumyynnillä ja alhaisin hinnoin. Näin ollen on erittäin todennäköistä, että sille aiheutuisi jälleen merkittävää vahinkoa, jos toimenpiteiden annetaan raueta. Useat näkökohdat tukevat tätä arviointia.

                  (104)

                  Ensinnäkin, kuten (52)–(53) kappaleessa kuvataan, kiinalaisilla vientiä harjoittavilla tuottajilla on huomattava tuotantokapasiteetti, Kiinassa on arvioitu olevan paljon käyttämätöntä kapasiteettia ja unionin markkinat ovat houkuttelevat, joten on todennäköistä, että ilman toimenpiteitä Kiinasta peräisin oleva tuonti alkaisi jälleen mittavassa määrin. Osoituksena kiinalaisten vientiä harjoittavien tuottajien mahdollisuuksista lisätä nopeasti okoumé-ristivanerin tuotantoaan ja vientiään, on syytä muistaa, että alkuperäisessä tutkimuksessa kiinalaiset vientiä harjoittavat tuottajat pystyivät kasvattamaan vientiään unionin markkinoille noin 9 500 m3:stä yli 83 500 m3:iin alle kolmessa vuodessa (vuodesta 2001 vuoden 2003 puoliväliin).

                  (105)

                  Ei ole tullut esille mitään seikkoja, jotka osoittaisivat, että okoumé-puun käyttö vanerin tuotannossa olisi korvattu pysyvästi muilla puulajeilla. Tutkimuksessa havaittiin, että kiinalaiset tuottajat käyttävät edelleen okoumé-puuta vanerin valmistukseen, mistä on osoituksena Kiinassa käytettävissä oleva merkittävä okoumé-ristivanerin tuotantomäärä (ks. (51) kappale). Voimassa olleiden polkumyyntitullien ansiosta tuonti Kiinasta loppui melkein kokonaan tarkastelujaksolla, vaikka unionin markkinoilla olikin okoumé-ristivanerin kysyntää samalla ajanjaksolla, kuten tutkimuksessa vahvistettiin.

                  (106)

                  Mitä toisekseen tulee siihen todennäköiseen hintatasoon, jolla kiinalaiset vientiä harjoittavat tuottajat harjoittaisivat vientiä unionin markkinoille, tämä perustui – koska Kiinasta ei tullut tuontia tarkastelua koskevalla tutkimusajanjaksolla – toimenpiteiden voimassaolon päättymistä koskevassa tarkastelupyynnössä mainittuihin kaupallisiin tarjouksiin unionin markkinoille ja muihin kolmansiin maihin (ks. (45) kappale). Tältä pohjalta hinnat olisivat 313–540 euroa/m3. Näiden hintailmoitusten edustavuus sai vahvistusta siitä hintatasosta, joka oli raportoitu 14 artiklan 6 kohdan mukaisessa tietokannassa tämän tarkastelun tarkastelua koskevan tutkimusajanjakson jälkeen (ks. (45) kappale).

                  (107)

                  Kiinasta tulevan tuonnin hinnat alittaisivat tämän perusteella unionin tuotannonalan hinnat keskimäärin yli sadalla prosentilla.

                  (108)

                  Siinä todennäköisessä tilanteessa, että unionin markkinoille tulisi jälleen tarkasteltavana olevaa tuotetta Kiinasta unionin tuotannonalan hintoja huomattavasti alhaisemmilla polkumyyntihinnoilla huomattavia määriä, unionin tuotannonala ei pystyisi säilyttämään nykyisiä hintatasojaan. Tämä hintojen todennäköinen lasku vaarantaisikin unionin tuotannonalan yhä heikon elpymisen ja unionin tuotannonala kärsisi tappioita hyvin nopeasti.

                  (109)

                  Lisäksi unionin tuotannonala menettäisi nopeasti myyntiään ja markkinaosuuttaan unionin markkinoilla ja tuotanto supistuisi näin ollen. Tämän seurauksena kapasiteetin käyttöaste, joka oli palannut hyväksyttävälle tasolle vasta merkittävän rakenneuudistusprosessin jälkeen, laskisi jälleen. Tämä kehitys johtaisi todennäköisesti siihen, että useampi toimija unionin tuotannonalalla joutuisi lopettamaan toimintansa. Kun otetaan huomioon unionin tuotannonalan edelleen epävarma tilanne, ei ole itse asiassa poissuljettua, että koko tämän tuotannonalan olemassaolo unionissa vaarantuisi.

                  (110)

                  Edellä selostetun perusteella päätellään, että jos toimenpiteiden annetaan raueta, merkittävä vahinko todennäköisesti toistuisi, kun tarkasteltavana olevaa tuotetta alettaisiin tuoda uudelleen polkumyynnillä Kiinasta.

            G.   UNIONIN ETU

      1.   Alustavat huomautukset

                  (111)

                  Komissio tarkasteli perusasetuksen 21 artiklan mukaisesti, olisiko Kiinaan kohdistuvien voimassa olevien toimenpiteiden jatkaminen kokonaisuudessaan unionin edun vastaista. Unionin etua määritettäessä arvioitiin kaikki asiaan liittyvät etunäkökohdat eli unionin tuotannonalan, tuojien ja käyttäjien edut.

            2.   Unionin tuotannonalan etu

                  (112)

                  Polkumyyntitoimenpiteiden pitäminen voimassa Kiinasta peräisin olevan tarkasteltavana olevan tuotteen tuonnissa antaisi unionin tuotannonalalle paremmat mahdollisuudet päästä kohtuulliselle kannattavuustasolle, koska unionin tuotannonala voisi säilyttää hintansa kohtuullisella tasolla ja kattaa tuotantokustannuksensa. Toimenpiteillä estettäisiin kiinalaisia vientiä harjoittavia tuottajia lisäämästä merkittävästi alhaisilla polkumyyntihinnoilla tapahtuvaa vientiään ja työntämästä näin unionin tuotannonalaa pois markkinoilta. Merkittävässä mittakaavassa tapahtuvan vahingollisen polkumyynnin toistuminen näyttää selkeästi todennäköiseltä, eikä unionin tuotannonala kestäisi sitä, kun otetaan erityisesti huomioon sen haavoittuva tilanne markkinoiden heikentymisen jälkeen. Toimenpiteiden ansiosta unionin tuotannonala voisi vahvistaa elpymistään ja parantaa talous- ja rahoitustilannettaan ja päästä terveelle ja vakaalle kannattavuustasolle. Jos toimenpiteiden annetaan raueta, koko unionin tuotannonalan olemassaolo olisi vaarassa, mikä johtaisi toiminnan lopettamiseen ja työpaikkojen menetyksiin unionin markkinoilla.

                  (113)

                  Sen vuoksi päätellään, että Kiinan vastaisten polkumyyntitoimenpiteiden pitäminen voimassa olisi selvästi unionin tuotannonalan edun mukaista.

            3.   Tuojien etu

                  (114)

                  Vireillepanovaiheessa otettiin yhteyttä noin kolmeenkymmeneenkuuteen tiedossa olevaan mahdolliseen tuojaan/käyttäjään, joita pyydettiin selittämään toimintaansa ja täyttämään tarvittaessa vireillepanoilmoituksen liitteenä oleva etuyhteydettömiä tuojia koskeva otantalomake.

                  (115)

                  Kolmetoista tuojaa toimitti otantalomakkeen. Ne kaikki ilmoittivat, että ne eivät tuoneet okoumé-ristivaneria Kiinasta.

                  (116)

                  Koska ei ole todisteita siitä, että nykyiset voimassa olevat polkumyyntitoimenpiteet olisivat merkittävästi vaikuttaneet tuojiin, todetaan, että toimenpiteiden jatkaminen ei vaikuta unionin tuojiin merkittävästi.

                  (117)

                  Tärkeimmät käyttäjät toimivat rakennusalalla, liikenteen ja merenkulun kaltaisissa teollisuuden sovelluksissa ja muilla aloilla, kuten huonekalualalla. Näiden teollisuudenalojen osuus okoumé-ristivanerin kulutuksesta on noin 80 prosenttia toimenpiteiden voimassaolon päättymistä koskevan tarkastelupyynnön mukaisesti. Muita pääasiallisia käyttäjiä ovat maantie-, rautatie- ja meriliikenteen liikuteltavien tuotteiden ja pystysuuntaiseen kuljetukseen käytettävien laitteiden (hissit) teolliset valmistajat.

                  (118)

                  Yksikään niistä käyttäjistä, joihin otettiin yhteyttä vireillepanovaiheessa, ei esittänyt huomautuksia. Yksikään toimija ei myöskään ilmoittautunut vireillepanoilmoituksen julkaisemisen jälkeen.

                  (119)

                  Okoumé-ristivanerin käyttäjäjärjestöjä ei ole tiedossa, joten komissio otti yhteyttä Euroopan kuluttajaliittoon ja pyysi sitä esittämään näkemyksiään. Huomautuksia ei esitetty.

                  (120)

                  Mitkään muut käyttäjät tai järjestöt eivät esittäneet huomautuksia.

                  (121)

                  Edellä sanotun perusteella komissio päättelee, että toimenpiteiden pitämisellä voimassa ei olisi merkittäviä kielteisiä vaikutuksia unionin käyttäjiin.

            4.   Unionin etua koskevat päätelmät

                  (122)

                  Edellä esitetyn perusteella komissio päätteli, ettei ollut olemassa pakottavia syitä, joiden perusteella ei olisi unionin edun mukaista pitää voimassa toimenpiteitä Kiinasta tulevan okoumé-ristivanerin tuonnissa.

            H.   POLKUMYYNNIN VASTAISET TOIMENPITEET

                  (123)

                  Edellä esitetyistä näkökohdista seuraa, että perusasetuksen 11 artiklan 2 kohdan nojalla täytäntöönpanoasetuksella (EU) N:o 82/2011 Kiinasta tulevan okoumé-ristivanerin tuontiin sovellettavat polkumyyntitoimenpiteet olisi pidettävä voimassa.

                  (124)

                  Tässä asetuksessa määriteltyjä yksilöllisiä polkumyyntitulleja sovelletaan ainoastaan näiden yritysten eli erikseen mainittujen oikeushenkilöiden tuottaman tarkasteltavana olevan tuotteen tuontiin. Jos yrityksen (erikseen mainittuihin yrityksiin etuyhteydessä olevat yritykset mukaan luettuina) nimeä ja osoitetta ei ole erikseen mainittu tämän asetuksen artiklaosassa, sen valmistaman tarkasteltavana olevan tuotteen tuontiin ei voida soveltaa näitä tulleja, vaan siihen on sovellettava ”kaikkiin muihin yrityksiin” sovellettavaa tullia.

                  (125)

                  Kaikki näiden yksilöllisten polkumyyntitullien soveltamiseen liittyvät pyynnöt (esimerkiksi yrityksen nimen muutoksesta tai uuden tuotanto- tai myyntiyksikön perustamisesta johtuvat) olisi toimitettava viipymättä komissiolle, ja mukaan olisi liitettävä kaikki asian kannalta oleelliset tiedot ja erityisesti tiedot, jotka koskevat esimerkiksi kyseiseen nimenmuutokseen tai uuteen tuotanto- tai myyntiyksikköön mahdollisesti liittyviä yrityksen tuotantotoiminnan sekä kotimarkkina- ja vientimyynnin muutoksia. Tätä asetusta muutetaan tarvittaessa saattamalla yksilöllisten tullien soveltamisalaan kuuluvien yritysten luettelo ajan tasalle.

                  (126)

                  Tullien väliset suuret erot aiheuttavat toimenpiteiden kiertämisen riskin, ja sen minimoimiseksi katsotaan tässä tapauksessa tarvittavan erityisiä toimenpiteitä, joiden avulla voidaan varmistaa polkumyyntitullin asianmukainen soveltaminen. Näihin erityissäännöksiin sisältyy vaatimus sellaisen pätevän kauppalaskun esittämisestä jäsenvaltioiden tulliviranomaisille, joka täyttää tämän asetuksen 1 artiklan 3 kohdassa esitetyt vaatimukset. Tuontitavaroista, joiden mukana ei ole tällaista kauppalaskua, kannetaan kaikkiin muihin yrityksiin sovellettava polkumyyntitulli.

                  (127)

                  Jos sellaisen yrityksen, johon sovelletaan alhaisempaa yksilöllistä tullia, vientimäärä kasvaa huomattavasti asianomaisten toimenpiteiden käyttöönoton jälkeen, viennin kasvun sellaisenaan voidaan katsoa olevan perusasetuksen 13 artiklan 1 kohdassa tarkoitettu toimenpiteiden käyttöönotosta johtuva kaupan rakenteen muutos. Tällaisessa tilanteessa, jos asiaa koskevat edellytykset täyttyvät, voidaan käynnistää toimenpiteiden kiertämisen vastainen tutkimus. Tutkimuksessa voidaan tutkia muun muassa sitä, onko yksilölliset tullit syytä poistaa ja ottaa niiden sijasta käyttöön koko maata koskeva tulli.

                  (128)

                  Asetuksen (EU) 2016/1036 15 artiklan 1 kohdalla perustettu komitea ei antanut lausuntoa,

            ON HYVÄKSYNYT TÄMÄN ASETUKSEN:
      1 artikla
      1.   Otetaan käyttöön lopullinen polkumyyntitulli, joka kannetaan tuotaessa Kiinan kansantasavallasta peräisin olevaa, tällä hetkellä CN-koodiin ex 4412 31 10 (Taric-koodi 4412311010) kuuluvaa okoumé-ristivaneria, joka koostuu yksinomaan enintään 6 mm:n paksuisista puuviiluista, jossa ainakin yksi pintaviiluista on okouméa ja jota ei ole pinnoitettu jotakin muuta materiaalia olevalla pysyvällä kalvolla.
      2.   Jäljempänä lueteltujen yritysten valmistamien, 1 kohdassa kuvattujen tuotteiden vapaasti unionin rajalla tullaamattomana -nettohintaan sovellettava polkumyyntitulli on seuraava:

                  Yritys

                  Tulli

                  Taric-lisäkoodi

                  Nantong Zongyi Plywood Co., Ltd Xingdong Town, Tongzhou City, Jiangsu Province, Kiinan kansantasavalta

                  9,6 %

                  A526

                  Zhejiang Deren Bamboo-Wood Technologies Co., Ltd Linhai Economic Development Zone, Zhejiang, Kiinan kansantasavalta

                  23,5 %

                  A527

                  Zhonglin Enterprise (Dangshan) Co., Ltd Xue Lou Miao Pu, Dangshan County, Anhui Province 235323, Kiinan kansantasavalta

                  6,5 %

                  A528

                  Jiaxing Jinlin Lumber Co., Ltd North of Ganyao Town, Jiashan, Zhejiang Province, Kiinan kansantasavalta

                  17 %

                  A529

                  Kaikki muut yritykset

                  66,7 %

                  A999

            3.   Edellä 2 kohdassa mainituille yrityksille määritetyn yksilöllisen polkumyyntitullin soveltaminen edellyttää, että jäsenvaltioiden tulliviranomaisille esitetään pätevä kauppalasku, jossa on oltava kauppalaskun laatineen tahon nimellä ja tehtävänimikkeellä yksilöidyn työntekijän päiväämä ja allekirjoittama vakuutus seuraavassa muodossa: ”Allekirjoittanut vahvistaa, että tässä laskussa tarkoitetun, Euroopan unioniin vietäväksi myydyn okoumé-ristivanerin (määrä) on valmistanut (yrityksen nimi ja osoite), (Taric-lisäkoodi), (asianomainen maa). Allekirjoittanut vakuuttaa, että tässä laskussa ilmoitetut tiedot ovat täydelliset ja paikkansapitävät.” Jos tällaista kauppalaskua ei esitetä, asianomaiseen yritykseen sovelletaan ”kaikkiin muihin yrityksiin” sovellettavaa tullia.
      4.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
      2 artikla
      Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 5 päivänä huhtikuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 176, 30.6.2016, s. 21.

         (2)  Neuvoston asetus (EY) N:o 1942/2004, annettu 2 päivänä marraskuuta 2004, lopullisen polkumyyntitullin käyttöön ottamisesta Kiinan kansantasavallasta peräisin olevan okoumé-ristivanerin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 336, 12.11.2004, s. 4).

         (3)  Neuvoston täytäntöönpanoasetus (EU) N:o 82/2011, annettu 31 päivänä tammikuuta 2011, lopullisen polkumyyntitullin käyttöönotosta Kiinan kansantasavallasta peräisin olevan okoumé-ristivanerin tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun perusteella sekä asetuksen (EY) N:o 1225/2009 11 artiklan 3 kohdan mukaisen osittaisen välivaiheen tarkastelun päättämisestä (EUVL L 28, 2.2.2011, s. 1).

         (4)  Ilmoitus tiettyjen polkumyynnin vastaisten toimenpiteiden voimassaolon lähestyvästä päättymisestä (EUVL C 161, 14.5.2015, s. 8).

         (5)  Neuvoston asetus (EY) N:o 1225/2009, annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EUVL L 343, 22.12.2009, s. 51). Tämä asetus kumottiin asetuksella (EU) 2016/1036.

         (6)  Ilmoitus Kiinan kansantasavallasta peräisin olevan okoumé-ristivanerin tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun vireillepanosta (EUVL C 34, 29.1.2016, s. 5).

         (7)  Okoumé on trooppinen puu, joka kasvaa ennen kaikkea Gabonissa ja vähäisemmässä määrin Päiväntasaajan Guineassa ja Kamerunissa.

         (8)  HS-koodi 4412 31.

         (9)  Ks. komission asetus (EY) N:o 988/2004, annettu 17 päivänä toukokuuta 2004, väliaikaisten polkumyyntitullien käyttöönotosta Kiinan kansantasavallasta peräisin olevan okoumé-ristivanerin tuonnissa, johdanto-osan 77 kappale (EUVL L 181, 18.5.2004, s. 5).

         (10)  Ks. täytäntöönpanoasetuksen (EU) N:o 82/2011 johdanto-osan 42 ja 43 kappale.

         (*1)  Lukuun ottamatta Gabonia ja Marokkoa.

         Lähde: Eurostat

         (11)  Ks. täytäntöönpanoasetuksen (EU) N:o 82/2011 johdanto-osan 50 kappale.

         (12)  Ks. täytäntöönpanoasetuksen (EU) N:o 82/2011 johdanto-osan 53 kappale.

         (13)  Ks. täytäntöönpanoasetuksen (EU) N:o 82/2011 johdanto-osan 64–72 kappale.


title: Komission täytäntöönpanoasetus (EU) N:o 741/2014, annettu 8 päivänä heinäkuuta 2014 , yhteisön kalastuslaivastorekisteristä annetun asetuksen (EY) N:o 26/2004 muuttamisesta

text:
               9.7.2014

               FI

               Euroopan unionin virallinen lehti

               L 200/3

         KOMISSION TÄYTÄNTÖÖNPANOASETUS (EU) N:o 741/2014,
   annettu 8 päivänä heinäkuuta 2014,
   yhteisön kalastuslaivastorekisteristä annetun asetuksen (EY) N:o 26/2004 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun neuvoston asetuksen (EU) N:o 1380/2013 (1) ja erityisesti sen 24 artiklan 4 kohdan,
   sekä katsoo seuraavaa:

               (1)

               Komission asetuksessa (EY) N:o 26/2004 (2) säädetään muun muassa jäsenvaltioiden velvollisuuksista toimittaa alusten ominaisuuksia ja toimintaa koskevia tietoja kansallisista rekistereistä komissiolle.

               (2)

               Jotta voidaan varmistaa kyseisten aluksia koskevien tietojen tarkka ja tehokas siirto, on syytä saattaa ajan tasalle asetuksen (EY) N:o 26/2004 liite I tietojen siirrossa käytettävien maiden koodien, pyydyskoodien ja laivastonosien koodien osalta.

               (3)

               On tarpeen vahvistaa maiden koodien taulukko asetuksen (EY) N:o 26/2004 6 ja 8 artiklan mukaisen tietojen siirron helpottamiseksi.

               (4)

               Kroatian liittymisen jälkeen on tarpeen saattaa ajan tasalle asetuksen (EY) N:o 26/2004 liitteessä I oleva pyydyskoodeja koskeva taulukko 3 lisäämällä koodi ”harppuunalle”, jota kroatialaisissa aluksissa käytetään ensisijaisena tai toissijaisena pyydyksenä.

               (5)

               Asetuksen (EY) N:o 26/2004 liitteessä I oleva taulukko 5 olisi saatettava ajan tasalle lisäämällä joitakin laivastonosien koodeja syrjäisiä alueita varten, koska komission asetuksen (EY) N:o 2104/2004 (3), jossa kyseisistä koodeista säädettiin, oikeusvaikutus on lakannut neuvoston asetuksen (EY) N:o 639/2004 (4) kumoamisen myötä. Selkeyden vuoksi on syytä lisätä uudet laivastonosien koodit Mayottea varten.

               (6)

               Sen vuoksi asetusta (EY) N:o 26/2004 olisi muutettava.

               (7)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 26/2004 liite I tämän asetuksen liitteen mukaisesti.
   2 artikla
   Tämä asetus tulee voimaan kymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä heinäkuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 354, 28.12.2013, s. 22.

      (2)  Komission asetus (EY) N:o 26/2004, annettu 30 päivänä joulukuuta 2003, yhteisön kalastuslaivastorekisteristä (EUVL L 5, 9.1.2004, s. 5).

      (3)  Komission asetus (EY) N:o 2104/2004, annettu 9 päivänä joulukuuta 2004, yhteisön syrjäisimmille alueille rekisteröityjen kalastuslaivastojen hallinnoinnista annetun neuvoston asetuksen (EY) N:o 639/2004 soveltamista koskevista yksityiskohtaisista säännöistä (EYVL L 365, 10.12.2004, s. 19).

      (4)  Neuvoston asetus (EY) N:o 639/2004, annettu 30 päivänä maaliskuuta 2004, yhteisön syrjäisimmille alueille rekisteröityjen kalastuslaivastojen hallinnoinnista (EUVL L 102, 7.4.2004, s. 9).

      LIITE
      Muutetaan asetuksen (EY) N:o 26/2004 liite I seuraavasti:

                  1)

                  Lisätään taulukon 1 jälkeen taulukko 1 a seuraavasti:

                     ”Taulukko 1 a

                     Jäsenvaltioiden koodit

                              Jäsenvaltio

                              Maan koodi

                              Belgique/België

                              BEL

                              България

                              BGR

                              Danmark

                              DNK

                              Deutschland

                              DEU

                              Eesti

                              EST

                              Éire/Ireland

                              IRL

                              Ελλάδα

                              GRC

                              España

                              ESP

                              France

                              FRA

                              Hrvatska

                              HRV

                              Italia

                              ITA

                              Κύπρος

                              CYP

                              Latvija

                              LVA

                              Lietuva

                              LTU

                              Malta

                              MLT

                              Nederland

                              NLD

                              Polska

                              POL

                              Portugal

                              PRT

                              România

                              ROM

                              Slovenija

                              SVN

                              Suomi/Finland

                              FIN

                              Sverige

                              SWE

                              United Kingdom

                              GBR”

                  2)

                  Korvataan taulukko 3 seuraavasti:

                     ”Taulukko 3

                     Pyydyskoodit

                              Pyydysluokka

                              Pyydys

                              Koodi

                              Passiivinen (S) tai vedettävä (T) tai liikkuva pyydys (M)

                              Pelaginen (P) tai pohjapyydys (D)

                              Saartopyydykset

                              Kurenuotat

                              PS

                              M

                              P

                              Ilman kureköysiä (lamparaverkko)

                              LA

                              M

                              P

                              Nuotat

                              Rannalta vedettävät nuotat

                              SB

                              T

                              D/P

                              Ankkuroidut kierrenuotat

                              SDN

                              T

                              D/P

                              Kierrenuotat (alus liikkuu)

                              SSC

                              T

                              D/P

                              Kahdella aluksella käytettävät nuotat

                              SPR

                              T

                              D/P

                              Troolit

                              Puomitroolit

                              TBB

                              T

                              D

                              Pohjatroolit

                              OTB

                              T

                              D

                              Paritroolit

                              PTB

                              T

                              D

                              Pelagiset ovitroolit

                              OTM

                              T

                              D/P

                              Pelagiset paritroolit

                              PTM

                              T

                              D/P

                              Parilliset ovitroolit

                              OTT

                              T

                              D/P

                              Laahusreet ja harat

                              Veneellä vedettävät laahusreet

                              DRB

                              T

                              D

                              Käsin veneestä vedettävät harat

                              DRH

                              T

                              D

                              Mekaaniset harat, imuharat mukaan luettuina

                              HMD

                              T

                              D

                              Nostoverkot

                              Aluksella koettava nostoverkko

                              LNB

                              M

                              P

                              Rannalta koettava seisova nostoverkko

                              LNS

                              M

                              P

                              Verkot ja riimuverkot

                              Ankkuroidut verkot

                              GNS

                              S

                              D

                              Ajoverkot

                              GND

                              S

                              D/P

                              Pesäverkot

                              GNC

                              S

                              D/P

                              Riimuverkot

                              GTR

                              S

                              D/P

                              Riimuverkon ja tavallisen verkon yhdistelmät

                              GTN

                              S

                              D/P

                              Sulkupyydykset

                              Merrat

                              FPO

                              S

                              D

                              Koukut ja siimat

                              Käsisiimat ja vavalliset siimat (joita käytetään käsin)

                              LHP

                              S

                              D/P

                              Käsisiimat ja vavalliset siimat (koneistetut)

                              LHM

                              S

                              D/P

                              Ankkuroidut siimat

                              LLS

                              S

                              D

                              Ajosiimat

                              LLD

                              S

                              P

                              Uistinsiimat

                              LTL

                              M

                              P

                              Terällä tai kärjellä varustetut välineet (iskupyydykset)

                              Harppuunat

                              HAR

                              M

                              P

                              Tuntematon pyydys (1)

                              NK

                              Ei pyydystä (2)

                              NO

                  3)

                  Korvataan taulukko 5 seuraavasti:

                     ”Taulukko 5

                     Laivastonosien koodit

                              1.   Tapahtumapäivä ennen 31.12.2002

                              Laivastonosa

                              Laivastonosien koodit

                              Jäsenvaltiot

                              MOO-koodit

                              2.   Tapahtumapäivä 1.1.2003 jälkeen

                              Laivastonosat

                              Laivastonosan koodit

                                 Manner

                              MFL

                                 Vesiviljely

                              AQU

                                 Espanja — syrjäisimmät alueet

                              Kanariansaaret Pituus < 12 m. EU:n vedet

                              CA1

                              Kanariansaaret Pituus > 12 m. EU:n vedet

                              CA2

                              Kanariansaaret Pituus > 12 m. Kv. ja kolmansien maiden vedet

                              CA3

                                 Ranska — syrjäisimmät alueet

                              Réunion. Pohjakalalajit ja pelagiset lajit. Pituus < 12 m

                              4FC

                              Réunion. Pelagiset lajit. Pituus > 12 m

                              4FD

                              Ranskan Guayana. Pohjakalalajit ja pelagiset lajit. Pituus < 12 m

                              4FF

                              Ranskan Guayana. Katkarapua pyytävät alukset

                              4FG

                              Ranskan Guayana. Pelagiset lajit. Avomerikalastusalukset

                              4FH

                              Martinique. Pohjakalalajit ja pelagiset lajit. Pituus < 12 m

                              4FJ

                              Martinique. Pelagiset lajit. Pituus > 12 m

                              4FK

                              Guadeloupe. Pohjakalalajit ja pelagiset lajit. Pituus < 12 m

                              4FL

                              Guadeloupe. Pelagiset lajit. Pituus > 12 m

                              4FM

                              Mayotte. Nuottaa käyttävät alukset

                              4FN

                              Mayotte. Mekaaniset pitkäsiima-alukset < 23 m

                              4FO

                              Mayotte. Pohjakalalajit ja pelagiset lajit. Alukset < 10 m

                              4FP

                                 Portugali — syrjäisimmät alueet

                              Madeira. Pohjakalalajit. Pituus < 12 m

                              4K6

                              Madeira. Pohjakalalajit ja pelagiset lajit. Pituus > 12 m

                              4K7

                              Madeira. Pelagiset lajit. Pituus > 12 m

                              4K8

                              Azorit. Pohjakalalajit. Pituus < 12 m

                              4K9

                              Azorit. Pohjakalalajit ja pelagiset lajit. Pituus > 12 m

                              4KA”

         (1)  Ei kelpaa aluksille, jotka kuuluvat laivastoon tai ilmoitetaan 1. tammikuuta 2003 alkaen.

         (2)  Koskee vain toissijaista pyydystä.”